Hjá unglingunum verður kappingin um gullið millum tveir "gamlar" kenningar úr Havnar Judofelag. Tað eru nevniliga Dánjal á Krákusteini og Bárður Hentze Lenvig. Nevnast kann, at teir báðir í januar í ár luttóku í Reykjavík International Games, har teir kappaðust millum menninar í lættasta vektbólkinum, og har eydnaðist tað Bárði at vinna silvur og Dánjal bronsu heiðursmerki. Innleiðandi dysturin millum teir var eisini sera javnur, so onki er at ivast í, at her fáa vit eina javna og spennandi kapping. Á myndini eru tað Bárður til vinstru og Dánjal til høgru.